แบบฟอร์มการเขียนถอดประสบการณ์การเรียนรู้ด้าน ประเด็นความรู้เทคนิคการเรียนการสอนที่เน้นผู้เรียนเป็นสำคัญ

1. ผู้เล่าเรื่อง อ. สุเทพ ชูช่วย คณะนวัตกรรมเกษตร

2. ผู้บันทึก ดร. วีระศักดิ์ พิทักษ์ศฤงคาร คณะนวัตกรรมเกษตร

3. บทบาท หน้าที่และความรับผิดชอบของผู้เล่าเรื่อง

อ. สุเทพ ชูช่วย เป็นอาจารย์ประจำคณะนวัตกรรมเกษตร มีหน้าที่รับผิดชอบสอนรายวิชาต่างๆทั้งของคณะนวัตกรรมเกษตร และคณะเทคโนโลยีชีวภาพ มีความเชี่ยวชาญพิเศษด้านการเพาะเลี้ยงเนื้อเยื่อพืชโดยมีประสบการณ์มากกว่า 20 ปี

4. เรื่องที่เล่า

การเรียนการสอนเทคนิคการเพาะเลี้ยงเนื้อเยื่อพืชโดยที่เน้นผู้เรียนเป็นสำคัญ โดยให้ผู้เรียนเรียนรู้จากการปฏิบัติจริง

5. ความเป็นมาของเรื่องที่เล่า

เนื่องจากนักศึกษาที่ผ่านการเรียนวิชา BTH343 เทคโนโลยีการเพาะเลี้ยงเนื้อเยื่อ ที่มี อ. สุเทพ ชูช่วย เป็นอาจารย์ผู้ดูแลรายวิชา มีความรู้ความเชี่ยวชาญ สามารถสอนให้นักศึกษานำความรู้จากบทเรียนไปต่อยอดเป็นธุรกิจการขยายพันธุ์พืชได้ อีกทั้งผลการประเมินการสอนวิชานี้นั้นได้รับคะแนนการประเมินที่ดีตลอดมาแสดงถึงความสามรถในการถ่ายทอดความรู้โดยเน้นผู้เรียนเป็นสำคัญ

6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ

มีการบรรยายถึงพื้นฐานของการเพาะเลี้ยงเนื้อเยื่อเพื่อให้นักศึกษาเข้าใจพื้นฐานที่สำคัญและเพื่อความปลอดภัยในห้องปฏิบัติการ โดยเคล็ดลับที่สำคัญคือการทำให้นักศึกษาเข้าใจและเห็นภาพว่าการเพาะเลี้ยงเนื้อเยื่อสามารถสร้างรายได้ให้กับนักศึกษาได้จริงนอกจากนั้นยังมีการศึกษานอกสถานที่ตามบริษัทเพาะเลี้ยงเนื้อเยื่อต่างๆ มีการเพาะเลี้ยงเนื้อเยื่อของพืชชนิดต่างๆ เพื่อใช้เป็นตัวอย่างให้กับนักศึกษาเกิดความสนใจอยากมีส่วนร่วม โดยการเรียนรู้ในส่วนของปฏิบัติการจะให้นักศึกษาทุกคนได้ลงมือปฏิบัติจริง โดยจัดกลุ่มไม่เกินครั้งละ 5 คน จัดเวลาเข้าห้องปฏิบัติการเป็นบุคคล นักศึกษาที่ยังไม่ถึงเวลาจะไม่ให้เข้ามาในห้องปฏิบัติการเพราะจะเป็นการรบกวนนักศึกษาที่ปฏิบัติการอยู่

7. เทคนิคหรือกลยุทธ์ที่ทำให้เกิดความสำเร็จ

ให้นักศึกษาแสดงความคิดเห็นเพื่อเลือกพืชที่ตนเองสนใจมาใช้ในการเพาะเลี้ยงเนื้อเยื่อเพื่อทำให้เกิดความรู้สึกว่าตัวนักศึกษาเองเป็นผู้เริ่มต้นจึงทำให้เกิดความรักในพืชที่ตนเองเลือกมา โดยเมื่อนักศึกษาเลือกแล้วจะให้นักศึกษาศึกษาพืชชนิดนั้นร่วมกับอาจารย์เพื่อวางแผนการเพาะเลี้ยงเนื้อเยื่อ และอาจารย์จะคอยให้คำปรึกษาเป็นระยะโดยผู้ปฏิบัติหลักคือตัวนักศึกษาเอง

8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น

ศ.ดร. คำนูญ กาญจนภูมิ เป็นอดีตอาจารย์ที่ปรึกษาช่วงศึกษาระดับปริญญาโท สาขาเทคโนโลยีชีวภาพพืช มหาวิทยาลัยสงขลานครินทร์ หาดใหญ่ ที่ให้คำแนะนำ ถ่ายถอดความรู้ รวมถึงเทคนิคการสอนต่างๆ และ รศ. ดร. ไพบูลย์ กวินเลิศวัฒนา ประธานบริษัทไทยออร์คิด ที่ทำให้เห็นภาพและเข้าใจว่าเทคนิคการเพาะเลี้ยงเนื้อเยื่อสามารถทำมาต่อยอดเป็นธุรกิจได้จริงในสมัยที่ อ. สุเทพ ชูช่วย เข้าทำงาน

9. อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว

เนื่องจากห้องปฏิบัติการเพาะเลี้ยงเนื้อเยื่อในปัจจุบันมีขนาดเล็ก ต้องการขยายขนาดให้กว้างมากขึ้นแต่ขาดงบประมาณสนับสนุน นักศึกษาสามารถเข้าไปทำปฏิบัติการได้ไม่เกินครั้งละ 5 คน จึงแก้ปัญหาด้วยการแบ่งกลุ่มนักศึกษาครั้งละไม่เกิน 5 คน โดยแบ่งช่วงเวลามีตารางกำหนดแน่นอนเพื่อไม่ให้เกิดปัญหาภายหลัง พบว่าวิธีการนี้ใช้ได้ผลดี

10. ผลลัพธ์หรือความสำเร็จที่เกิดขึ้น

นักศึกษาที่จบออกไปมีการไปต่อยอดความรู้สามารถปฏิบัติงานในบริษัทเพาะเลี้ยงเนื้อเยื่อ และเป็นเจ้าหน้าที่ประจำห้องปฏิบัติการเพาะเลี้ยงเนื้อเยื่อของหน่วยงานราชการได้

11. การเรียนรู้ของผู้เล่าเรื่องจากประสบการณ์ความสำเร็จดังกล่าว

การแก้ไขปัญหาเรื่องของงบประมาณในการขยายห้องปฏิบัติการ โดยการจัดระเบียบเวลาเข้าห้องปฏิบัติ

12. สมรรถนะ (ความรู้ ทักษะ หรือทัศนคติ) ของผู้เล่าเรื่อง

การจัดการปัญหาด้วยสติ โดยใช้สิ่งที่มีอยู่ให้เกิดประโยชน์สูงสุดโดยให้นักศึกษาสามารถเรียนรู้และมีความรู้ประสบการณ์เป็นรายบุคคล

13. ผลงานเชิงประจักษ์ของผู้เล่าเรื่อง คือ

สามารถสอนในรายวิชาเพาะเลี้ยงเนื้อเยื่อพืช มีนักศึกษาที่ผ่านการเรียนการสอนวิชาเพาะเลี้ยงเนื้อเยื่อตั้งแต่ปี พ.ศ. 2536 จนถึงปัจจุบัน และ ปี พ.ศ. 2549 เรื่อง สื่อการสอน e-Learning และซีดีช่วยสอนเรื่องเทคโนโลยีการเพาะเลี้ยงเนื้อเยื่อพืช จำนวนเงินทุนที่ได้รับ 42,400 บาท